Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 906

2. Fizikai kémia Homogén egykomponensû rendszerek Homogén többkomponensû rendszerek Híg oldatok Heterogén rendszerek Heterogén egyensúlyok Reakciókinetika Kémiai egyensúlyok Elektrolit egyensúlyok Elektrokémia Termodinamika Tételtípusok Minden szóbeli tétel „a”, „b” és „c” tételrészekbõl áll. Az „a” tételrészek a fizikai kémiai ismereteket, a „b” tételrészek a mûszaki ismereteket kérik számon, a „c” tételrészek egyszerû számítási, grafikonelemzési és értelmezési, táblázatkezelési, rajzolvasási feladatokat tartalmaznak. Az „a”, illetve a „b” tételrészek a tételrész címén kívül alkérdéseket is tartalmaznak, melyek egyúttal a vizsgázó számára a felkészülést is segítik, gondolatmenetét irányítják. A tételcímek jellemzõi, összeállításuk A szóbeli tételek „a” és „b” részét az elõírt témakörök és vizsgakövetelmények alapján központilag határozzák meg a részletes vizsgakövetelményekben megfogalmazott tartalmi követelmények alapján. A vizsgatételeket célszerû 5 évente felfrissíteni. A tételek összeállításánál törekedni kell a változatos, problémamegoldást ösztönzõ, egyértelmû megfogalmazásokra. A felsorolt témakörökbõl 20 tételt fogalmaznak meg. A „c” tételrészeket az iskola tanári közössége állítja össze. Értékelés Szóbeli feleleteket a vizsgakövetelmények szerint az alábbi szempontok és kompetenciák alapján a vizsgáztató szaktanár értékeli. Szempontok, kompetenciák % A feladat megértése, tématartás, a lényeg kiemelése Világos, szabatos elõadás, a felelet logikai felépítettsége A témakörben fontos tényezõk feltárása, a téma problémaközpontú bemutatása A vegyiparban szükséges alapvetõ számítások, grafikonelemzések, táblázatkezelések, mûszaki rajzolvasás elvégzés A mûszaki nyelv, kifejezések megfelelõ használata Megjegyzés: a %-os arányok orientáló jellegûek. A vizsgázó a rendelkezésre álló felkészülési idõ alatt a kihúzott tétellel kapcsolatban vázlatot készíthet, amelyet a felelet során felhasználhat. Az elkészített vázlatot a szaktanár a felelet során elkérheti. A vizsgázónak folyamatosan, mondanivalóját logikusan elõadva, a szakmai nyelv szabályait betartva, önállóan kell felelnie. ÉPÍTÉSZETI ÉS ÉPÍTÉSI ALAPISMERETEK ÉRETTSÉGI VIZSGA Az építészeti és építési alapismeretek oktatásának célja, szerepe A építészeti és építési alapismeretek tanításának és tanulásának fõ célja a építészeti gondolkodásmód, az építészeti szemlélet kialakítása, fogalmak alkotása és a megalkotott fogalmak közötti kapcsolatok felismerése, továbbá az építés gyakorlatának elméleti megalapozása, az elmélet és a gyakorlat közötti összefüggések feltárása, megismertetése. Az építészet fejlõdését több tényezõ befolyásolta. Ezek közül emeljük ki a lényegeseket: a társadalmi igények fejlõdése, az építési anyagok, szerkezetek és technológiák fejlõdése, az építés-, építészettudomány fejlõdése és nem utolsósorban a jelentõs szellemi teljesítményt nyújtó építész egyéniségek. Az építészeti és építési alapismeretek tanításának célja ennek megfelelõen kettõs. Egyrészt be kell mutatni az építészetet mint az emberi alkotóképesség teljesítményét, mint esztétikailag szép és értékes, ugyanakkor gyakorlatilag is hasznos alkotásokat, másrészt nyilvánvalóvá kell tenni az épített környezet létrehozásának folyamatát. Természetesen az építészetben a szellemi és az anyagi összefonódik, s az alábbiakban meghatározandó részletes oktatási célok nem sorolhatók kizárólagosan az egyik vagy a másik kategóriába. – A logikus gondolkodás kialakítása. Az építészet, építés fogalomrendszerének, felépítésének megértése (alapfogalmak, összefüggések felismerésének elsajátítása), a pontos szakkifejezés-használat jelentõségének felismertetése. – A kombinatív készség, a kreativitás fejlesztése célszerû az ismeretanyag feladatokban való alkalmazásával. – Az építészeti ábrázolás szimbólumainak (rajzi jelölések) megértése és megfelelõ alkalmazása. A mindennapi építészeti problémák megfogalmazó, értelmezõ képességének kialakítása. Az építészeti szaknyelv szabatos használatának elsajátíttatása. – A szakmagyakorláshoz használatos rajzolási, szerkesztési és számítási technikák elsajátítása. A rajzeszközök, számológép, illetve a számítógép helyes és kritikus használata. – Adatok és összefüggések kezelésével kapcsolatos ismeretek nyújtása. – Az építészeti modellekben való gondolkodás kialakítása és fejlesztése. – A térszemlélet fejlesztése, tér- és síkbeli alakzatok arány- és méretviszonyainak ismerete és alkalmazása. Az érettségi általános követelményei az oktatási célokból következnek. – A tanuló tudjon logikusan gondolkodni, rendelkezzen építészeti probléma- és feladatmegoldó képességgel. – Legyen képes a tanult ismereteket és elsajátított képességeket más tantárgyak feladatainak, valamint a hétköznapi élet problémáinak megoldására alkotó módon alkalmazni. – Tudjon állításokat, eljárásokat, egyszerûbb gondolatmenetû bizonyításokat szabatosan megfogalmazni, áttekinthetõ formában leírni (emelt szinten szóban is összefoglalni), ügyelve közben a szaknyelv pontos használatára. – Legyen képes az alapfogalmak, az alapvetõ szakmai számítások és a mértékegységek használatára, rendelkezzék biztos becslési készséggel. Tudja használni a számológépet. – Tudja szakszerûen használni az adatokat, a táblázatokat, a képleteket és legyen képes felismerni és értékelni a kapcsolatokat. – Gondolatmenetében érthetõen, világosan alkalmazza az elsajátított ismereteket, képességeket! Az építészeti és építési alapismeretek érettségi vizsga célja A építészeti és építési alapismeretek érettségi vizsga célja annak vizsgálata, hogy a vizsgázó: – képessé vált-e a korszerû építészeti-építési kultúra elsajátítására, és megalapozta-e építész-szemléletét, – megszerezte-e az építészet-építés széles alapozású ismereteit és tudása konvertálható-e, miáltal alkalmassá válhat a szakmai specializáció elsajátítására, – rendelkezik-e megfelelõ alapokkal az OKJ szerinti szakképzésbe való bekapcsolódáshoz és építészeti alapismereteinek köszönhetõen képes-e rövidebb képzési idõ alatt a szakmacsoporton belüli OKJ-s szakképesítés elsajátítására, – rendelkezik-e megfelelõ probléma- és feladatmegoldó, valamint analizáló és szintetizáló képességgel az építészet területén, – elsajátította-e az építési tevékenység során használatos számolási, mérési technikákat, rendelkezik-e mûszaki becslési készséggel és az önellenõrzés igényével, – képes-e az építészet síkbeli ábrázolását térbeli szituációként elképzelni, tud-e ezekhez ábrát készíteni, s ennek segítségével az adott konstrukcióban gondolkodni, számolni, – képes-e az építészet térbeli szituációit síkban ábrázolni, s ennek segítségével az építészeti tervdokumentáció rajzi részeit elkészíteni, – képes-e a tanult ismereteket gyakorlati feladatok megoldására alkotó módon alkalmazni; – képes-e a különbözõ segédeszközök (táblázatok, zsebszámológép, katalógusok, prospektusok) célszerû alkalmazására, a mindenkori tárgyi feltételek függvényében, az építészeti feladatok megoldása során, Az emelt szinten a felsoroltakon túl az érettségi vizsga célja annak mérése, hogy a tanuló: – rendelkezik-e a felsõfokú szakirányú tanulmányokhoz szükséges alapokkal, – képes-e bemutatni az építészet, a környezetalakítás jelentõségét, szépségét valamint a gazdaságban és az emberi kultúrában betöltött szerepét, – milyen szintû a kreativitása, mennyire kombinatív a gondolkodási képessége, – képes-e érthetõen, világosan megfogalmazni a problémákat, a feladatokat értelmezni, a problémamegoldásban alkalmazni a tanult ismereteket, az összefüggéseket megkeresni, állításait igazolni. Az ismeretek az emelt szinten kiegészülnek, bõvülnek, és a középszintû ismeretek feldolgozása az igényesebb felépítés, az összetettebb alkalmazás, nehezebb feladatok felé tolódik el. A követelmények leírásában gyakran szereplõ „alapismeretek”, „alapjai” megfogalmazás azt fejezi ki, hogy az adott fogalom precíz ismerete nem követelmény, azok elmélyítése, kiteljesítése majd az érettségi utáni szakmai speciális képzésre vár. Az építészet szakmacsoportos képzés tananyagai, témakörei részben egymástól függetlenül is elsajátíthatók, vagy pedig egymásra épülnek. Ez a részbeni párhuzamosság, illetve egymásra épülés megköveteli, hogy az összefüggõ részterületek ismereteit nem teljes mélységben kell feldolgozni, hogy a kapcsolódások értelmezhetõek legyenek – ennek következménye viszont, hogy egy-egy terület, illetve részterület elmélyültebb, magasabb szinten történõ feldolgozására vissza kell térni. Ez az építészet-építéstudomány speciális jellege, a középiskolai tanulmányok végére csak „alapismereti” szinten tanítható meg, a kerettantervi követelményeknek megfelelõen A vizsgaleírás kidolgozásának alapjai Az építészeti és építési alapismeretek kötelezõen választható érettségi tantárgy közép- vagy emelt szinten. Középszinten írásbeli, emelt szinten írásbeli és szóbeli vizsgát kell tenniük a vizsgázóknak. A középszinten az írásbeli vizsga elégtelen eredménye esetén szóbeli vizsga tehetõ. Az érettségi követelmények építészeti és építési alapismeretekbõl olyan – csak az építészeti és építési alapismeretek által közvetíthetõ – ismereteket és képességeket tartalmaznak, amelyek a bennünket körülvevõ természetes és épített környezet megértéséhez, az építészeti speciális ismeretek, az építészet- és építéstudomány késõbbi elsajátításához szükségesek. A követelmények megfogalmazásában a Nemzeti alaptanterv, a kerettanterv, az építészeti és építési alapismeretek érettségi vizsga általános követelményei az irányadók. A vizsgaleírás kidolgozásakor igyekeztünk megõrizni a magyar hagyományokat, ugyanakkor figyelmet fordítottunk az európai építészeti képzési irányokra. A vizsgaleírás felépítése A vizsgaleírás elsõ része a részletes követelményeket tartalmazza közép- és emelt szinten. A táblázatos kifejtésben a középszintû követelmények mellett az emelt szinten csak a középszintet meghaladó követelmények találhatók. A második rész tartalmazza a vizsga leírását közép- és emelt szinten. Mindkét szinten megtalálható az egyes vizsgarészek (írásbeli, szóbeli) részletes leírása, az értékelés szempontjai, a vizsgarészek egymáshoz való viszonya. A mellékletek tartalmazzák a késõbb kidolgozandó minta feladatsorokat és azok részletes megoldási és javítási útmutatóját. I. RÉSZLETES VIZSGAKÖVETELMÉNYEK A részletes követelményrendszer felépítése Az érettségi követelményeit két szinten határozzuk meg: középszinten a mai társadalomban tájékozódni és alkotni tudó ember építészeti alapismereteit kell megkövetelni, ami elsõsorban az építészeti alapfogalmak, az építés során általánosan használatos legelterjedtebb anyagok, szerkezetek, (építési) eljárások gyakorlati helyzetekben való ismeretét és alkalmazását jelenti; az emelt szint tartalmazza a középszint követelményeit, de az azonos módon megfogalmazott követelmények körében az emelt szinten nehezebb, több ismeretet, magasabb szintû képességeket igénylõ feladatok szerepelnek. Ezen túlmenõen – mivel emelt szinten elsõsorban a felsõoktatásban is szükséges építészeti és építési alapismereteket alkalmazó, illetve tanuló diákok felkészítése történik – az emelt szint követelményei között speciális anyagrészek is találhatók. A részletes követelményrendszer használata A középszintû követelmények meghatározásakor nem jelezzük, hogy a tanulóknak mely vizsgálatokat, illetve számítási képleteket kell elsajátítani. Ez nem jelenti azonban azt, hogy középszinten ne lenne szükség vizsgálati eljárások tanítására, demonstrálására és számonkérésére, de ezek kiválasztását és mennyiségi meghatározását a helyi viszonyok alapján a tanárokra bízzuk. A szóbeli vizsgára való felkészülés céljából azonban az emelt szintû követelmények között megjelöljük azokat a vizsgálatokat, illetve számítási képleteket, amelyek bizonyítását a jelöltektõl elvárjuk. Általános fejlesztési követelmények Építészeti probléma- és feladatmegoldó, valamint analizáló és szintetizáló képesség. Kreativitás, kombinatív gondolkodási képesség. Szakmai nyelv és szakkifejezések, meghatározások helyes használata. Számolási, mérési technikák és mûszaki becslési készség alkalmazása az építészet területén. Vizuális kommunikáció, a 2 és 3 dimenzió közötti kapcsolat alkalmazása, térbeli tájékozódás. Szakirodalom és segédeszközök (táblázatok, zsebszámológép, katalógusok, prospektusok) célszerû alkalmazása. A tanult ismeretek alkalmazása alkotó módon gyakorlati feladatok megoldására. Az egyes témakörök fejlesztési követelményei (kompetenciák)

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes